Морски лъвове
Морските лъвове (Otariinae) са подсемейство Ушати тюлени, големи морски хищници от подразред Перконоги.

Класификация 
 Подсемейство Otariinae – Морски лъвове
 Род Eumetopias
 Eumetopias jubatus – Сивуч, северен морски лъв, дългоух тюлен
 Род Zalophus
 Zalophus californianus – Калифорнийски морски лъв
 Zalophus japonicus (Zalophus californianus ssp.) – изчезнал около 1950 г.
 Zalophus wollebaeki (Zalophus californianus ssp.) – Галапагоски морскки лъв
 Род Otaria
 Otaria flavescens – Патагонски (южноамерикански) морски лъв
 Род Neophoca
 Neophoca cinerea – Австралийски морски лъв
 Род Phocarctos
 Phocarctos hookeri – Новозеландски морски лъв, морски лъв на Хукър

Общи сведения 
За тях са характерни външните ушни миди, дългите предни плавници и способността да вървят на сушата с помощта на четирите си плавника, обръщайки задните плавници напред. Мъжките са доста по-едри от женските. Козината е груба. Имат малки нокти.

Ареал и биотоп 
Разпространени са в крайбрежните води в умерените до субполярни области на Тихия океан и в южната част на Атлантическия океан.

Начин на живот и хранене 
Морските лъвове, които са особено ловки във водата, се впускат подир група риби, застигат една от тях и бързо я поглъщат. Естествен враг на морските лъвове в природата са косатките, също така биват нападани и от акули.

Събират се на големи стада по време на размножителния период. Морските лъвове са предимно полигамни животни. Мъжките бранят агресивно своята територии и женски.

Източници 
 Националната лаборатория на САЩ за морски бозайници